Du skal skrive til din søster, at du er ked af hendes afbud, men at det jo er hendes valg. Det får ikke dig til at ændre gæstelisten. Det er din søster, der er galt på den, for hun kan ikke bestemme, hvem du skal invitere til din fødselsdag. Du skal på ingen måde have dårlig samvittighed, men indbyde dem, du vil have med, og så er den ikke længere. Jeg ønsker dig stort tillykke med den runde dag, og jeg er sikker på, du får en dejlig fest.